Άξελ Γιάκομπσεν

Ο **Άξελ Γιάκομπσεν** (δανέζικα: Axel Jacobsen, 10 Ιουλίου 1984, Νεκοτσέα) είναι Δανός-Αργεντινός διεθνής πετοσφαιριστής, που αγωνίζεται ως πασαδόρος.

## Καριέρα
Ο Άξελ Γιάκομπσεν ξεκίνησε την καριέρα του στην ομάδα της Αργεντινής Αζούλ Β.Κ. την περίοδο 2001–02, στην οποία παρέμεινε μέχρι το 2004. Την επόμενη περίοδο αγωνίστηκε με την Σκοβμπάκεν Ρίσκοβ, ομάδα της πατρίδας της καταγωγής του, με την οποία κατέκτησε τη 2η θέση στο Πρωτάθλημα Δανίας. Παραμένοντας στην Ευρώπη αγωνίστηκε την περίοδο 2005-06 με την ιταλική Πινέτο Βόλεϊ στην Α'2 του ιταλικού πρωταθλήματος, και τα επόμενα δύο χρόνια με την ισχυρή Χοτβόλεϊς της Βιέννης, με την οποία κατέκτησε δύο Πρωταθλήματα Αυστρίας. Τις επόμενες δύο περιόδους επέστρεψε στην Α'2 της Ιταλίας, αρχικά με τη  Ρέιμα της πόλης Κρέμα και στη συνέχεια με την Τοπ Τιμ της Μάντοβας. Την περίοδο 2010–11 ταξίδεψε στην Πολωνία για την Α.Ζ.Σ. Όλστιν, και την επόμενη περίοδο στη Γερμανία για την Τουρνφεράιν Μπιλ, στην οποία παρέμεινε μέχρι το 2014, με μια μικρή διακοπή στο δεύτερο μισό της περιόδου 2011-12, οπότε αγωνίστηκε με την ιταλική Βόλεϊ Μπρόλο στην Β'1.

Το 2014 επέστρεψε στην Αργεντινή, οπότε άρχισε η συγκομιδή τίτλων και διακρίσεων. Το 2015 κατακτά το Κύπελλο Αργεντινής και τη 2η θέση του πρωταθλήματος με τη Κ.Σ. Μπολιβάρ. Το 2016 κατακτά το Χάλκινο Μετάλλιο στο Πρωτάθλημα Συλλόγων Νοτίου Αμερικής, το Κύπελλο και το Πρωτάθλημα Αργεντινής με την ΟΥ.Π.Κ.Ν. του Σαν Χουάν. Το 2017 το Ασημένιο Μετάλλιο στο Πρωτάθλημα Συλλόγων Νοτίου Αμερικής και το Πρωτάθλημα Αργεντινής, αυτή τη φορά αγωνιζόμενος και πάλι με τη Κ.Σ. Μπολιβάρ. Στην αρχή της περιόδου 2017-18 αγωνίστηκε με τη Σαν Λορένσο ντε Αλμάγρο, ώσπου έφτασε μια καλή πρόταση από την ισραηλινή Χαποέλ Ματέχ Ασέρ, με την οποία κατακτά το Πρωτάθλημα Ισραήλ.

Το 2018 πήρε μεταγραφή στον Παναθηναϊκό. Το 2020 κατέκτησε με τους πράσινους δυο τίτλους: το Λιγκ Καπ και το Πρωτάθλημα Ελλάδας, στο οποίο ανακηρύχθηκε καλύτερος πασαδόρος στην ομάδα της χρονιάς. Τον Ιούλιο, ανανέωσε το συμβόλαιό του με τους πράσινους για δυο ακόμα χρόνια. Στις 21 Απριλίου 2022, κατέκτησε για δεύτερη φορά το Πρωτάθλημα Ελλάδας με τους πράσινους, ενώ αναδείχτηκε και Πολυτιμότερος Παίκτης (MVP) της διοργάνωσης για πρώτη φορά στην καριέρα του. Στις 13 Μαΐου 2022 κατέκτησε και το Λιγκ Καπ, με την επικράτηση του Παναθηναϊκού στον δεύτερο τελικό επί του Π.Α.Ο.Κ. με 3-0 σετ στο ΟΑΚΑ. Στις 22 Μαΐου ανανέωσε γι' ακόμα έναν χρόνο με τον σύλλογο, παραμένοντας και αρχηγός της ομάδας. Στις 4 Ιανουαρίου 2023, κατέκτησε το Σούπερ Καπ, αφού ο Παναθηναϊκός επικράτησε με 3-1 του ΠΑΟΚ στο Ηράκλειο. Στις 12 Απριλίου, με τη νίκη του «Τριφυλλιού» στον τελικό του Λιγκ Καπ επί του Ολυμπιακού με 3-2 σετ, κατέκτησε το τρόπαιο για τρίτη φορά στην καριέρα του. Αυτός ήταν ο τελευταίος αγώνας του αθλητή με τους «πράσινους», αφού αποχώρησε μετά από πέντε χρόνια παρουσίας, ενώ βραβεύτηκε από την ομάδα για την σημαντική προσφορά του. 

Ο μεγάλος Δανός “μαέστρος”, που ήρθε στον Παναθηναϊκό το 2018 για μία περίοδο και τελικά έμεινε πέντε χρόνια, λατρεύτηκε όσο λίγοι πετοσφαιριστές από τον κόσμο του «Τριφυλλιού», αλλά και ο ίδιος αγάπησε με πάθος τους οπαδούς των «πράσινων» και τον ίδιο τον σύλλογο. Στις δηλώσεις κατά την αποχώρησή του μάλιστα ανέφερε ότι δίνει ραντεβού στις... εξέδρες λέγοντας: «Θα υποστηρίζω την ομάδα όπου και αν βρίσκομαι. Θα φωνάζω για τον Παναθηναϊκό. Και ίσως βρεθούμε ξανά….»

Την περίοδο 2023-24 ο Άξελ Γιάκομπσεν συνέχισε την καριέρα του στη γαλλική Α.Σ. Κάννες, που εκείνη την περίοδο αγωνιζόταν στη Λιγκ Β (2ο επίπεδο), και συνέβαλε στην άνοδό της στη μεγάλη κατηγορία του Πρωταθλήματος Γαλλίας. Στην ομάδα της Κυανής Ακτής παρέμεινε και την περίοδο 2024-25.

## Διεθνής καριέρα
Ο Άξελ Γιάκομπσεν αγωνίστηκε με την εθνική ομάδα πετοσφαίρισης της Δανίας από το 2004, στην οποία έχει διατελέσει και αρχηγός.

## Προσωπικά στοιχεία
Ο Άξελ Γιάκομπσεν γεννήθηκε και μεγάλωσε στην Αργεντινή, έχοντας όμως ρίζες από την Δανία.

## Διεθνείς τίτλοι - Διακρίσεις
**[[Ευρωπαϊκή Λίγκα πετοσφαίρισης ανδρών|Ασημένια Ευρωπαϊκή Λίγκα]]
*  2021

== Συλλογικοί τίτλοι  - Διακρίσεις==
=== Διεθνείς διοργανώσεις ===
**Πρωτάθλημα Συλλόγων Νοτίου Αμερικής
*  2017 (Κ.Σ. Μπολιβάρ)
*  2016 (ΟΥ.Π.Κ.Ν. Σαν Χουάν)

### Εθνικά Πρωταθλήματα
**2 Πρωταθλήματα Αυστρίας
* 2006-07, 2007-08 (Χοτβόλεϊς Βιέννης)

**2 Πρωταθλήματα Αργεντινής
* 2015-16 (ΟΥ.Π.Κ.Ν. Σαν Χουάν)
* 2016-17 (Κ.Σ. Μπολιβάρ)
** **2η θέση**: 2014-15 (Κ.Σ. Μπολιβάρ)

**2 [[Πρωτάθλημα Ελλάδας πετοσφαίρισης ανδρών|Πρωταθλήματα Ελλάδας]]
* [[Πρωτάθλημα πετοσφαίρισης ανδρών VolleyLeague 2019-2020|2019-20]], [[Πρωτάθλημα πετοσφαίρισης ανδρών VolleyLeague 2021-2022|2021-22]] ([[Παναθηναϊκός (πετοσφαίριση ανδρών)|Παναθηναϊκός Α.Ο.]])
** **3η θέση**: [[Πρωτάθλημα πετοσφαίρισης ανδρών VolleyLeague 2020-2021|2020-21]], [[Πρωτάθλημα πετοσφαίρισης ανδρών VolleyLeague 2022-2023|2022-23]] ([[Παναθηναϊκός (πετοσφαίριση ανδρών)|Παναθηναϊκός Α.Ο.]])

**1 Πρωτάθλημα Ισραήλ
* 2017-18 (Χαποέλ Ματέχ Ασέρ)

**Πρωτάθλημα Δανίας
* **2η θέση**: 2004-05 (Σκοβμπάκεν Ρίσκοβ)

**Πρωτάθλημα Γερμανίας
* **3η θέση**: 2013-14 (Τουρνφεράιν Μπίλ)

### Εθνικά Κύπελλα
**2 Κύπελλα Αργεντινής
* 2015 (Κ.Σ. Μπολιβάρ)
* 2016 (ΟΥ.Π.Κ.Ν. Σαν Χουάν)

**3 Λιγκ Καπ Ελλάδας
* 2020, 2022, 2023 (Παναθηναϊκός Α.Ο.)

'''1 Σούπερ Καπ Ελλάδας
* 2022 (Παναθηναϊκός Α.Ο.)

## Ατομικές διακρίσεις
* Πρωτάθλημα Ελλάδας 2018-19: Πολυτιμότερος Παίκτης (MVP) 6ης αγωνιστικής  - Κορυφαία επτάδα Πρωταθλήματος 
* Πρωτάθλημα Ελλάδας 2019-20: Πολυτιμότερος Παίκτης (MVP) 5ης αγωνιστικής   - Κορυφαία επτάδα πρωταθλήματος 
* Πρωτάθλημα Ελλάδας 2020-21: Κορυφαία επτάδα πρωταθλήματος 
* Πρωτάθλημα Ελλάδας 2021-22: Πολυτιμότερος Παίκτης (MVP) - Κορυφαία επτάδα πρωταθλήματος  

## Παραπομπές


## Εξωτερικοί σύνδεσμοι - Πηγές
* Άξελ Γιάκομπσεν: Παρουσίαση - Ατομικά στοιχεία - Ομάδες - Τίτλοι - Διακρίσεις volleybox.net
* Άξελ Γιάκομπσεν: Παρουσίαση - Ομάδες - Αγώνες - Στατιστικά globalsportsarchive.com
* Άξελ Γιάκομπσεν: Ατομικά στοιχεία - Ομάδες - Τίτλοι www.volleyleague.gr
* Άξελ Γιάκομπσεν: Ατομικά στοιχεία - Ομάδες καριέρας greekvolley.eu
* Άξελ Γιάκομπσεν: Ευρωπαϊκή παρουσία www-old.cev.eu
* Ο Αξέλ Γιάκομπσεν κατέκτησε το Χρυσό μετάλλιο στην Ασημένια Ευρωπαϊκή Λίγκα www.volleyleague.gr 

Κατηγορία:Δανοί πετοσφαιριστές
Κατηγορία:Πετοσφαιριστές της εθνικής Δανίας
Κατηγορία:Πετοσφαιριστές ΠΑΟ